আগুন দাম, পুড়ছে পকেট! উপেক্ষা করে বাজারে লম্বা লাইন

নদিয়া: ভাইফোঁটার (Bhai Phota 2025) সকালেই বাজারে উপচে পড়েছে ভিড়। ভাইয়ের কপালে ফোঁটা না দিলে যেমন চলে না, তেমনি ভাইয়ের পাতে ইলিশ (Hilsa) না পড়লেও যেন মন ভরে না বোনেদের। তাই দাম যাই হোক, ইলিশ কিনতেই হবে—এই মনোভাবেই সকাল থেকে বাজারে ভিড় ক্রেতাদের।

এদিন মাজদিয়া ও আশপাশের বাজারে এক কিলো ইলিশের দাম ১৫০০ থেকে ২০০০ টাকার মধ্যে উঠেছে। দাম বাড়লেও চাহিদা তুঙ্গে। বোনেরা বলছেন, “দাম বেশি ঠিকই, কিন্তু ভাইফোঁটায় ভাইকে ইলিশ না খাওয়ালে চলে না।”

আরও পড়ুন: অবশেষে শাপমুক্তি! নিজস্ব অ্যান্টি-ভেনম পেতে চলেছে বাংলা

ইলিশের পাশাপাশি গলদা চিংড়িরও সমান চাহিদা। দুই প্রিয় মাছের প্রতিযোগিতা জমে উঠেছে বাজারে। ফল, মিষ্টি, সবজির দোকানেও ভিড় চোখে পড়ার মতো। উৎসবের আমেজে মেতে উঠেছে মাজদিয়া সহ নদিয়ার বিভিন্ন প্রান্তের বাজার।